Here is a page extracted from Wikipedia that may contain CSS, HTML, and a lot of unformatted text.

Title: اللى يقدر على قلبى
Content: اللى يقدر علي قلبى

كلماتها 
 ليلى مراد

اللى يقدر علا قلبى يخطفه وأنا أجرى وراه

واللى يقدر علا حبى يخطبه وأنا أعيش وياه
عايزه حبيبي من غير ما اناديه
يرد عليا وارد عليه
وساعة إيدى ما تيجى فى إيديه أحس بقلبه وأشوف بعنيه أنا أشوف بعنيه

 اسماعيل يس

أهو أنا .. أهو أنا .. ولا حد ينفع إلا أنا

شكلى صحيح مالوش دوا لكن اختصاصى فى الهوا
 
ماما فاتت لى فى البلد .. أطيان كتير مالهاش عدد

كان عندها اتناشر ولد مفضلش منهم إلا أنا
 
والعزبه دى فى شبرا اليمن و هابيعها بكره مقدمن
 
و هاشترى بها موقتن دبلة خطوبة حبنا
 
بس ارحمى .. بس اقبلى .. بس ارحمى ..بس اقبلى.. متضيعيش مستقبلى..متضيعيش مستقبلى

 ليلى مراد

كلام جميل .. و كلام معقول .. مقدرش أقول حاجة عنه

لكن خيال حبيبى المجهول مش لاقيه فيك حاجه منه

 محمود شكوكو 
 
من ناحية قلبى و نار قلبى واد حبيب موت..واد حبيب موت

وحبيبى لو غاب يوم عنى أرقع ميت صوت..يرقع ميت صوت

بلدى و مدردح و إدارجي واكسب جنيهات وأنيت م الفول والطعميه اربع عمارات..اربع عمارات ..اربع عمارات

ندرٍن عليا لو قلتى أيوه لأخلّى روحى ف إيديكى شمعه..ف ايديكى شمعه

وافرش عنيا فى كل خطوه تمشى عليهم و الشمعه والعه.. والشمعه والعه

  ليلى مراد

كلام جميل .. وكلام معقول .. مقدرش أقول حاجه عنه

لكن خيال حبيبى المجهول مش لاقيه فيك حاجه منه

 عزيز عثمان

سيبك منهم ده مفيش غيرى

قيمه و مركز و وظيفه ميرى

مربوط ع الدرجة التامنه و الناس درجات

و مرشح آخد التاسعه غير العلاوات

معرفش لا كده ولا كده م الباب للباب

لا لى دعوه لا بده ولا بده ولا ليا اصحاب
 
يعنى المهيه من الصرّاف مع العلاوه ع الانصاف ها يكونو ملك إيديكى نضاف

وإنشالله آكل أنا عيش آكل انا عيش آكل انا عيش حاف حاااااااااااف

 ليلى مراد

كلام جميل .. وكلام معقول .. مقدرش أقول حاجه عنه
 
لكن خيال حبيبى المجهول مش لاقيه فيك حاجه منه

 الياس مؤدب

جيتك من اخر لبنان .. مسلوب الفكر وطمعان

احظى بعيون الغزلان واشرب من نهر الخلان
 
بحياة ها الورد المبذور فى خدود تحاكى البنور
 
بحياة من صوّر ها النور ما تخلينى أرجع عطشان

نظره واحده تشبك قلبى بها العنتين

كلمه واحده تصير معاهده بين قلبين

نكتبها بغزل و جنون .. نبصمها بحبات عيون

و تصيرى ليلى وأنا المجنون وأنا المجنون

  ليلى مراد

كلام جميل .. و كلام معقول .. مقدرش أقول حاجه عنه
 
لكن خيال حبيبى المجهول مش لاقيه فيك حاجه منه

 يظهر " انور وجدى " .. فتقول ليلى مراد :

حبيبى ...

عماله أدور عليك وأتاريك هنا جنبى مفضلش غير نظره واحده

أفتح لها قلبى ...

كلمنى ..يا شاغلنى..طمنى.. يا شاغلنى

كلمنى ياشاغلنى ..طمنى يا شاغلنى

اغانى ليلى مراد
اغانى باللغه المصريه